**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 53629/14.09.2023**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

la proiectul privind însușirea documentației cadastrale de primă înregistrare a unui imobil teren, în suprafață de 22 342 mp, cu destinația de drum

Imobilul teren care face obiectul operațiunii de primă înregistrare, aparține intravilanului municipiului Satu Mare reprezentând zona de protecție sudică a străzii Balta Blondă (ampriza drumului).

Având în vedere faptul că zona respectivă este folosită pentru înființarea sau extinderea rețelelor utilitare publice precum și intenția Municipiul Satu Mare de a asigura accese la parcelele din zona respectivă în vederea dezvoltării urbane viitoare în cadrul planului de dezvoltare locală și pentru a se crea cadrul juridic legal în vederea realizării acestor investiții, se impune notarea în cartea funciară a imobilului teren destinația de drum .

În acest sens este necesară însușirea documentației cadastrale de primă înregistrare a imobilului teren, situat în Municipiul Satu Mare, întocmită de S.C. Syntax S.R.L. prin Budai Zsolt Petru, la solicitarea autorității publice executive, după cum urmează:

* Nr. proiect 232/2023– drum în intravilan cu suprafața de 22 342 mp

Imobilul teren mai sus menționat va primi număr cadastral nou și se va înscrie definitiv într-un CF nou înființat al Municipiului Satu Mare, proprietar Municipiul Satu Mare - domeniul public.

Față de cele expuse mai sus și ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

**Șef serviciu Consilier**

**Faur Mihaela Văscan Adrian Viorel**

Întocmit

Munich Diana/2ex